cyanic-selkie/wikianc huggingface dataset:
আঞ্জুমানে হেফাজতে ইসলাম বাংলাদেশ
ইতিহাস
১৯৪৪ সালে স্থানীয় যুবকদের সংগঠিত করতে লুৎফুর রহমান বর্ণভী ‘হেফাজতে ইসলাম কমিটি’ গঠন করেন। ১৯৪৫ সালে মৌলভীবাজার জেলার বালিকান্দিতে এর কার্যক্রম আরম্ভ হয়। ১৯৪৮ সালে লুৎফুর রহমান বর্ণভীকে আমীর নিযুক্ত করা হয়। তখন থেকে এটি আঞ্চলিকভাবে সাংগঠনিক কার্যক্রম আরম্ভ করে। সিলেটের বন্দরবাজার জামে মসজিদে ১৯৫৪ সালে অনুষ্ঠিত আলেমদের একটি সভায় সংগঠনটির নাম ‘আঞ্জুমানে হেফাজতে ইসলাম পাকিস্তান’ নির্ধারিত হয়। লুৎফুর রহমান বর্ণভীকে পুনরায় আমীরের দায়িত্ব দেওয়া হয়। বাংলাদেশ স্বাধীনের পর সংগঠনের নাম থেকে পাকিস্তান বাদ দিয়ে ‘আঞ্জুমানে হেফাজতে ইসলাম বাংলাদেশ’ করা হয়। নামের শুরুতে আঞ্জুমান থাকলেও এটি ‘হেফাজতে ইসলাম’ নামে পরিচিতি লাভ করে। বাংলাদেশের স্বাধীনতা যুদ্ধে এই সংগঠনটি প্রশংসনীয় ভূমিকা পালন করে। সংগঠনের মুখপত্র হিসেবে মাসিক হেফাজতে ইসলাম প্রকাশিত হয়।
প্রতিষ্ঠার পর সিলেট সহ উত্তরবঙ্গের আট জেলার দায়িত্বে ছিলেন লুৎফুর রহমান বর্ণভী, ঢাকা বিভাগের দায়িত্বে ছিলেন শামসুল হক ফরিদপুরী এবং চট্টগ্রাম বিভাগের দায়িত্বে ছিলেন তাজুল ইসলাম। বর্ণভীর ডাকে মুশাহিদ আহমদও এই কাজে সাড়া দেন। ষাটের দশকে ঢাকার সিদ্দিকবাজার জামে মসজিদে সংগঠনটির একটি জাতীয় সম্মেলন অনুষ্ঠিত হয়। ভারতের আহমদ আলী বাশকান্দি ও ভারতের জাতীয় পরিষদের সদস্য আবদুল জলীল বদরপুরী সংগঠনটিন প্রতি পূর্ণ সমর্থন ব্যক্ত করেছিলেন।
১৯৯৯ সালে সংগঠনটির যুক্তরাজ্য শাখা গঠিত হয় যার নাম ‘হেফাজতে ইসলাম ইউকে’। ১৯৯৪ সালে এটি বাংলাদেশে ‘হেফাজতে ইসলাম অ্যাম্বুল্যান্স সার্ভিস’ চালু করে। অ্যাম্বুল্যান্স সার্ভিসের কার্যালয় ছিল মৌলভীবাজার শহরের শ্রীমঙ্গলে। লাশ ও রোগী বহনকারী চারটি অ্যাম্বুল্যান্স ২৪ ঘণ্টা সার্ভিস দিত। তবে আর্থিক কারণে ২০১১ সালের দিকে অ্যাম্বুল্যান্স সার্ভিস বন্ধ করে দেওয়া হয়। ২০০৮ সালে এটি ‘হেফাজতে ইসলাম মেডিক্যাল সেন্টার’ ও ‘হেফাজতে ইসলাম সমাজসেবা সংস্থা’ চালু করে। ২০০৯ সালে যুক্তরাজ্যে স্থাপিত হয়, ‘হেফাজতে ইসলাম সেন্টার লন্ডন’।
সংগঠনটির ৩টি সহযোগী সংগঠন রয়েছে। ছাত্র ও যুবকদের জন্য আঞ্জুমানে হেফাজতে ইসলাম ছাত্র পরিষদ ও আঞ্জুমানে হেফাজতে ইসলাম যুব পরিষদ এবং মহিলাদের জন্য আঞ্জুমানে খাওয়াতিনে ইসলাম।
প্রথম আমীর লুৎফর রহমান বর্ণভীর মৃত্যুর পর আমীর হন খলিলুর রহমান বর্ণভী। তার মৃত্যুর পর ২০২০ সালের ১৫ অক্টোবর আমীর হন রশীদুর রহমান ফারুক বর্ণভী। একই সময় দুইজনকে নায়েবে আমীর মনোনীত করা হয়: শেখ নুরে আলম হামিদী, শেখ বদরুল আলম হামিদী।
লক্ষ্য ও কর্মসূচি
সংগঠনটির লক্ষ্য ও উদ্দেশ্য হল, ‘কুরআন–সুন্নাহর আলোকে সুসংগঠিত খোদাভীরু জাতি ও সমাজ গঠন করা এবং এই প্রচেষ্টার ফলশ্রুতিতে আল্লাহ তায়ালার সন্তুষ্টি অর্জন করা’।
লক্ষ্য পূরণের জন্য সংগঠনটি ৬টি মৌলিক কর্মসূচি হাতে নিয়েছে। সেগুলো হল:
মাসিক হেফাজতে ইসলাম
থাম্ব|মাসিক হেফাজতে ইসলাম
আঞ্জুমানে হেফাজতে ইসলাম বাংলাদেশের মুখপত্র মাসিক হেফাজতে ইসলাম। এটি জামিয়া লুৎফিয়া আনওয়ারুল উলুম হামিদনগর বরুণা থেকে প্রকাশিত হয়। লুৎফুর রহমান বণর্ভী ১৯৭৩ সালে এই পত্রিকাটি প্রতিষ্ঠা করেন। পত্রিকার প্রথম সম্পাদক ছিলেন আবদুর রহব ইসামতি, পরবর্তীতে আবদুল গফুর মোমেনশাহী। প্রথমে পত্রিকাটি হাতে লিখে প্রকাশ করা হত। এভাবে কিছুকাল চলার পর পাঠক ও গ্রাহকদের আগ্রহে হুসাইন আহমদ মাদানির নামানুসারে ‘মাদানি প্রেস’ নামে একটি ছাপাখানা প্রতিষ্ঠা করা হয়। এ প্রেস থেকে পত্রিকাটি দীর্ঘদিন নিয়মিত চলার পর দিন দিন পাঠক চাহিদা বৃদ্ধি পেতে থাকে। অতঃপর পত্রিকাটি ১৯৮৩ সালের জুন মাস থেকে আবদুস সালাম চৌধুরী ও পরবর্তীকালে আবদাল হোসেন খানের সম্পাদনায় সাপ্তাহিক পত্রিকায় রূপান্তরিত হয়। এভাবে দীর্ঘদিন চলার পর মাঝখানে অনিয়মিত হয়ে যায়। পরবর্তীতে যুক্তরাজ্যের ভক্তদের বিশেষ সহযোগিতায় মার্চ ২০০৪ সাল থেকে এটি মাসিক হিসেবে নিয়মিতভাবে জামিয়া লুৎফিয়া আনওয়ারুল উলুম হামিদনগর বরুণা থেকে প্রকাশিত হচ্ছে।
বিভ্রান্তি
অনেকেই অভিযোগ করেন, বাংলাদেশের আলোচিত সংগঠন হেফাজতে ইসলাম বাংলাদেশের নামকরণ করা হয়েছে এই সংগঠনের নাম থেকে এবং একারণে তারা বিভ্রান্তি ও হয়রানির শিকার হচ্ছেন। ২০১৩ সালে হেফাজতে ইসলাম বাংলাদেশের নেতা সন্দেহে এই সংগঠনের যুক্তরাজ্য শাখার সভাপতি শেখ নূরে আলমকে গ্রেফতার করা হয়। তবে হেফাজতে ইসলাম বাংলাদেশের নেতারা বলেন, সংগঠনটির নামের আগে আঞ্জুমান রয়েছে। শব্দের এই পার্থক্যের কারণে অসুবিধা হওয়ার কথা নয়।
মারিয়া রোসা লেগল
মারিয়া রোসা লেগল ছিলেন একজন হন্ডুরান ফ্রান্সিসকান রিলিজিয়াস সিস্টার যাকে হন্ডুরাসের "মাদার তেরেসা" বলা হয়। ১৯৬০-এর দশকে তিনি হন্ডুরাসের পরিত্যক্ত ও সুবিধাবঞ্চিত শিশুদের যত্ন নেওয়ার জন্য কয়েকটি আশ্রমের ব্যবস্থা করেছিলেন যার নাম দেওয়া হয়েছিল সোসিয়েদাদ অ্যামিগোস দে লস নিনোস (শিশুসঙ্ঘের বন্ধুরা)।  নিউ ইয়র্ক সিটিতে ন্যাশনাল ক্যাথলিক ডেভলপমেন্ট কনফারেন্স ১৯৭৭ সালে তাকে গুড সামারিটান অ্যাওয়ার্ড প্রদান করেছিল।
জীবন
লেগল ১৯২৬ সালের ২১ নভেম্বরে মধ্য আমেরিকার প্রধান বন্দর হন্ডুরাসের পুয়ের্তো কর্তেসে জন্মগ্রহণ করেছিলেন। তিনি হন্ডুরান মাতা এবং ফরাসি কানাডীয় পিতার কন্যা। প্রথম জন্মদিনের আগে তার পিতা তাদের ত্যাগ করেছিলেন। ফলে  তাকে একটি এতিমখানায় বড় হতে হয়েছে। শিশুদের পক্ষে অক্লান্ত প্রচেষ্টার স্বীকৃতি হিসাবে হন্ডুরাস সরকার তার সম্মানে একটি ডাকটিকিট জারি করেছিল।
কোভিড-১৯ থেকে হাসপাতালে ভর্তি
২০২০ সালের ১০ জুলাই সিস্টার লেগলকে হাসপাতালে ভর্তি করা হয়েছিল এবং পরীক্ষায় জানা গিয়েছিল যে তিনি করোনভাইরাসে আক্রান্ত হয়েছেন। ২০২০ সালের ১৮ আগস্ট তাকে হাসপাতাল থেকে মুক্তি দেওয়া হয়েছিল।
রানু মণ্ডল
বিতর্ক
নভেম্বর ২০১৯এ, তাকে একজন ভক্তের সাথে অভদ্র আচরণ করতে দেখা গেছে যে তার সাথে ছবি তুলতে চেয়েছিল। ভাইরাল হওয়া একটি ভিডিওতে দেখা যাচ্ছে, একটি ইভেন্ট চলাকালীন সেলফি তুলতে খুবই আগ্রহী একজন মহিলাকে। কিন্তু রানু মন্ডল অহংকার করে মহিলার কাঁধে টোকা দিয়ে তাকে জিজ্ঞেস করে "কেয়া হ্যায় ইয়ে?" (এটা কি?)।
পেডোম্যান
পেডোম্যান ইন্দোনেশিয়ার একটি দৈনিক পত্রিকা ছিল। এটি ইন্দোনেশিয়ার সমাজতান্ত্রিক দলের প্রধান অঙ্গ ছিল। রোসিহান আনোয়ার পত্রিকার সম্পাদক ছিলেন। ১৯৬০ সালের হিসাবে এর দৈনিক প্রচলন ছিল প্রায় ৫৩,০০০।
নুরুল হক (রাজনীতিবিদ)
নুরুল হক বাংলাদেশের ঢাকা জেলার রাজনীতিবিদ যিনি ঢাকা-৯ আসনের সংসদ সদস্য ছিলেন।
প্রাথমিক জীবন
নুরুল হক ঢাকায় জন্মগ্রহণ করেন।
রাজনৈতিক জীবন
নুরুল হক ১৯৭৯ সালের দ্বিতীয় জাতীয় সংসদ নির্বাচনে ঢাকা-৯ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।
শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার (বাংলাদেশ)
শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার বাংলাদেশের চলচ্চিত্রের সঙ্গীত পরিচালকদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে দেওয়া হয়। প্রথমবারের মত এই পুরস্কার অর্জন করেন দেবু ভট্টাচার্য ও লোকমান হোসেন ফকির যুগ্মভাবে চরিত্রহীন চলচ্চিত্রের জন্য। সর্বাধিক পাঁচবার এই পুরস্কার অর্জন করেন যৌথভাবে আলাউদ্দিন আলী ও আলম খান। এছাড়া চারবার ইমন সাহা এবং তিনবার করে এই পুরস্কার অর্জন করেন খন্দকার নুরুল আলম ও সুজেয় শ্যাম। একমাত্র নারী সঙ্গীত পরিচালক হিসেবে এই পুরস্কার অর্জন করেন ফেরদৌসী রহমান।
ইসমাইল দুঙ্গা
ইসমাইল সালিম দুঙ্গা (Ismael Dunga; জন্ম: ২৪ ফেব্রুয়ারি ১৯৯৩; ইসমাইল দুঙ্গা নামে সুপরিচিত) হলেন একজন নাইজেরীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের তৃতীয় স্তর জে৩ লিগের ক্লাব কামাতামারে সানুকির হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
ইসমাইল সালিম দুঙ্গা ১৯৯৩ সালের ২৪শে ফেব্রুয়ারি তারিখে নাইজেরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ডিন এলগার
ডিন এলগার, জন্ম ১১ জুন ১৯৮৭ ওয়েলকম, হলেন একজন দক্ষিণ আফ্রিকান ক্রিকেটার। তিনি একজন বা-হাতি ব্যাটসম্যান এবং প্রয়োজনীয় ধীরগতির বা-হাতি বোলার। এলগার ২০০৬ সালের শ্রীলঙ্কায় অনুষ্ঠিতব্য ২০০৬ এর অনূর্ধ্ব-১৯ ক্রিকেট বিশ্বকাপের অধিনায়কত্ব করেছিলেন। তিনি এখন দক্ষিণ আফ্রিকান প্রধান ক্রিকেট প্রতিযোগী দল ফ্রি স্টেট এবং নাইট এর হয়ে খেলছেন।
খেলোয়াড়ী জীবন
এলগার ২০১২ সালের প্রথম দিকে শ্রীলঙ্কার বিরুদ্ধে একদিনের আন্তর্জাতিক সিরিজের জন্য নির্বাচিত করা হয় কিন্তু তার ইনজুরির কারণে পরে তা প্রত্যাহার করা হয়েছিল। তবে তিনি শেষ পর্যন্ত একটি বৃষ্টির পরিত্যক্ত ম্যাচে ইংল্যান্ডের বিরুদ্ধে তার ওয়ানডে অভিষেক ঘটে। তিনি গ্রায়েম সোয়ান এর বলে বোল্ড হওয়ার আগে তার প্রথম ইনিংসে ১৫ রান রান করেন। একজন বা-হাতি স্পিন বোলিং হিসেবে এলগার ক্রেগ কিসওয়েটারকে ওয়ানডে ক্রিকেট মাত্র তার তৃতীয় বলে আউট করে দেন। এছাড়াও ফিল্ডিংয়ে তিনি জনাথন ট্রট অবিশ্বাস্য একটি ক্যাচ লুফে নেন; এরপর তিনি ইয়ন মর্গ্যানকে আউট করে দক্ষিণ আফ্রিকার জয়ে সাহায্য করেন।
মোক্তারপুর ইউনিয়ন
মোক্তারপুর ইউনিয়ন বাংলাদেশের গাজীপুর জেলার কালীগঞ্জ উপজেলার অন্তর্গত একটি ইউনিয়ন।
অবস্থান
ইউনিয়নের পূর্বে শীতলক্ষ্যা মোক্তারপুর চরসিন্দুর সেতু, দক্ষিণে জামালপুর ইউনিয়ন, পশ্চিমে দিয়ে জাঙ্গালিয়া উনিয়ন ও উত্তরে দুর্গাপুর ইউনিয়নের কাপাসিয়া থানা অবস্থিত।
প্রশাসনিক এলাকা
গ্রামের সংখ্যা ২১টি। গ্রামসমূহ হলো হরিদেবপুর,বড়হরা, নোয়াপাড়া, পোটান, মৈশাইর, বাঘুন, ভিটি বাঘুন, বড়গাঁও, চর বাঘুন, দড়ি বাঘুন, শিংলাব, রামচন্দ্রপুর, রাথুরা, শংকরপুর, ধনপুর, বরাইদ, ডেমরা, মোক্তারপুর, সাওরাইদ, একুতা, দিঘুয়া ও নাশেরা।
লক্ষ্মীচাপ ইউনিয়ন
লক্ষীচাপ ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন। এটি ৫৮.০৭ কিমি২ (২২.৪২ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,২৩১ জন। ইউনিয়নটিতে মোট গ্রামের সংখ্যা ৮টি ও মৌজার সংখ্যা ৮টি।
আইনু খাবার
আইনু খাবার  হচ্ছে জাপানের নিজস্ব খাবার। আইনু তে বানানো খাবার যদিও বেশিরভাগ আমাত লোকদের বানানো খাবার থেকে আলাদা। কাঁচা খাবার যেমন সাশিমি আপনি আইনু খাবারে পাবেন না। যে যে প্রক্রিয়া এখানে ব্যবহার হয় তা হচ্ছে সিদ্ধ করা, বা রোস্ট করা এবং মাংস কে জীবাণু মুক্ত করা।জাপানে হোক্কাইডো তে এই অসাধারণ খাবার এখনো পাওয়া যায়,যদিও সেই জায়গাটি তে একসময় কুরলী ও সকালীন সংস্কৃতির ছাপ ছিল। পুরো বিশ্বে খুব কম আইনু রেস্টুরেন্টে রয়েছে। সাপেরও এবং হোক্কাইডো তে আপনি এইরকম কিছু রেস্তোরা পেয়ে যাবেন।
একনজরে
আইনু খাবারে ব্যবহারিক মাংস হচ্ছে শিকার করা স্যামন ও হরিণ এবং পাহাড় থেকে জোগাড় করা ওয়াবায়ুরু গোলা।বিভিন্ন শস্য ও আলু যা নাকি চাষ করে আসে,তা ব্যবহার হয় এই খাবারে। তেল ব্যবহার হয় সাদ আনার জন্য। লবণের সাথে মাছের চর্বি যেমন সার্ক, কর্ড, সার্ডিন খাবারকে সুস্বাদু করে তোলে।
জংলী গাছ
পুকুসা, জংলী আদা(কানাডা ও যুক্তরাষ্ট্রে ও পাওয়া যায়)
খাবার প্রকার
(ওহ অথবা রূঢ় হচ্ছে আইনু জাতির লোকদের বানানো একধরনের সুপ যাতে মাছ অথবা মাংসের হাড্ডি ব্যবহার হয়ে থাকে স্বাদের জন্য। কেলপ ও কখনো কখনো ব্যবহার করা হয়ে থাকে। অন্যান্য গতানুগতিক সুপ এ যেমন মিস বা সয় সস ব্যবহার হয়,তা কিন্তু এই ওহ তে থাকে না। শক্ত খাবার যেমন মাছ,মাংস,সবজি এবং জংলী গাছপালা ও ব্যবহার হয় এইসব খাবারে।) (ওহ অথবা রূঢ় হচ্ছে আইনু জাতির লোকদের বানানো একধরনের সুপ যাতে মাছ অথবা মাংসের হাড্ডি ব্যবহার হয়ে থাকে স্বাদের জন্য। কেলপ ও কখনো কখনো ব্যবহার করা হয়ে থাকে। অন্যান্য গতানুগতিক সুপ এ যেমন মিস বা সয় সস ব্যবহার হয়,তা কিন্তু এই ওহ তে থাকে না। শক্ত খাবার যেমন মাছ,মাংস,সবজি এবং জংলী গাছপালা ও ব্যবহার হয় এইসব খাবারে।) (ওহ অথবা রূঢ় হচ্ছে আইনু জাতির লোকদের বানানো একধরনের সুপ যাতে মাছ অথবা মাংসের হাড্ডি ব্যবহার হয়ে থাকে স্বাদের জন্য। কেলপ ও কখনো কখনো ব্যবহার করা হয়ে থাকে। অন্যান্য গতানুগতিক সুপ এ যেমন মিস বা সয় সস ব্যবহার হয়,তা কিন্তু এই ওহ তে থাকে না। শক্ত খাবার যেমন মাছ,মাংস,সবজি এবং জংলী গাছপালা ও ব্যবহার হয় এইসব খাবারে।) (ওহ অথবা রূঢ় হচ্ছে আইনু জাতির লোকদের বানানো একধরনের সুপ যাতে মাছ অথবা মাংসের হাড্ডি ব্যবহার হয়ে থাকে স্বাদের জন্য। কেলপ ও কখনো কখনো ব্যবহার করা হয়ে থাকে। অন্যান্য গতানুগতিক সুপ এ যেমন মিস বা সয় সস ব্যবহার হয়,তা কিন্তু এই ওহ তে থাকে না। শক্ত খাবার যেমন মাছ,মাংস,সবজি এবং জংলী গাছপালা ও ব্যবহার হয় এইসব খাবারে।)
মোক্তারপুর ইউনিয়ন
ইতিহাস
শীতলক্ষা নদীর পশ্চিম তীরে গড়ে উঠা কালীগঞ্জ উপজেলার একটি অঞ্চল মোক্তারপুর। কাল পরিক্রমায় আজো মোক্তারপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলাসহ বিভিন্ন ক্ষেত্রে তার নিজস্বতা বজায় রেখেছে। মোক্তারপুর ইউনিয়নের নামের সাথেই জড়িয়ে আছে মরহুম মাহফুজুর রহমান খান (আরমান মিয়া) এই নামটি। মোক্তারপুর ইউনিয়নের ‘বাঘুন’ গ্রামের মিয়া বাড়ি (খান বাড়ির) সন্তান মরহুম আরমান মিয়া। সর্বজন শ্রদ্ধেয় জনপ্রিয় এই মানুষটি মোক্তারপুরবাসীর জন্য অনন্য অবদান রেখে গেছেন। মোক্তারপুর ইউনিয়নে বাঘুন উচ্চ বিদ্যালয় প্রতিষ্ঠা এবং অন্যান্যগুরুত্ব স্থাপনা নির্মাণে তিনি অবদান রাখেন। তিনি অত্যন্ত সফলতার সাথে ইউনিয়ন পরিষদের চেয়ারম্যান হিসেবে দায়িত্ব পালন করেন। তার পরবর্তীতে চেয়ারম্যান হিসেবে দায়িত্ব পালন করেন মোঃ আব্দুর রহমান পাঠান, মরহুম মোতাহার হোসেন ভূইয়া এবং মোঃ শরীফুল ইসলাম সরকার (তোরন)। জনাব মোঃ শরীফুল ইসলাম সরকার (তোরন) এলাকার উন্নয়ন এবং সাধারণ মানুষের আস্থা অর্জন করে দীর্ঘ ১৫ বছরেরও বেশি সময় তিনি একধারে নির্বাচিত হয়ে আসছেন। র্বর্তমানে দৃষ্টিনন্দন মোক্তারপুর ইউনিয়ন পরিষদ কার্যালয়টি অবস্থিত ‘রাথুরা বাজারে’।
অস্মিতা চালিহা
অস্মিতা চালিহা (জন্ম ১৮ই অক্টোবর ১৯৯৯) একজন ভারতীয় ব্যাডমিন্টন খেলোয়াড়। অস্মিতার জন্ম ও বেড়ে ওঠা আসামের গুয়াহাটিতে। তিনি সাত বছর বয়সে ব্যাডমিন্টন খেলা শুরু করেন, এবং ইন্দোনেশিয়ান কোচ এডউইন ইরিয়াওয়ান এবং ভারতের সুরঞ্জন ভোবোরার অধীনে আসাম ব্যাডমিন্টন একাডেমিতে প্রশিক্ষণ নেন। এছাড়া এশিয়ান গেমসের জন্য পুলেলা গোপীচাঁদের অধীনেও প্রশিক্ষণ নেন তিনি। চালিহা ভারতের জাতীয় জুনিয়র দলের অংশ ছিলেন যেটি ২০১৭ বিশ্ব এবং এশিয়ান জুনিয়র চ্যাম্পিয়নশিপে প্রতিদ্বন্দ্বিতা করেছিল। তিনি ইন্দোনেশিয়ায় ২০১৮ এশিয়ান গেমসের জন্য ভারতীয় দলের অংশ হওয়ার জন্য নির্বাচিত হয়েছিলেন। মহিলাদের একক ইভেন্টে ২০১৮ দুবাই আন্তর্জাতিক চ্যালেঞ্জে চালিহা তার প্রথম সিনিয়র আন্তর্জাতিক শিরোপা জিতেছেন। তিনি ২০১৯ দক্ষিণ এশিয়ান গেমসে মহিলাদের একক এবং দলগত ইভেন্টে স্বর্ণপদক বিজয়ী ছিলেন।
দক্ষিণ এশিয়ান গেমস
মহিলাদের একক
বিডাবিউএফ আন্তর্জাতিক চ্যালেঞ্জ/সিরিজ (2টি শিরোপা)
মহিলাদের একক
বাংলা একাডেমি ব্যবহারিক বাংলা অভিধান
বাংলা একাডেমি ব্যবহারিক বাংলা অভিধান বাংলা একাডেমি কর্তৃক প্রকাশিত বাংলা ভাষার একটি অখণ্ড-পূর্ণাঙ্গ অভিধান সংস্করণ। ১৯৭৪ সালের ডিসেম্বরে স্বরবর্ণ অংশ নিয়ে অভিধানটি প্রথম প্রকাশিত হয়। ১৯৮৪ সালের জুনে প্রকাশিত হয় ব্যাঞ্জনবর্ণ অংশ। অভিধানটি প্রধান সম্পাদনায় রয়েছেন ডক্টর মুহম্মদ এনামুল হক (স্বরবর্ণ অংশ), সম্পাদনায় শিবপ্রসন্ন লাহিড়ী (ব্যাঞ্জনবর্ণ অংশ ও পরিমার্জিত সংস্করণ) এবং সহযোগী সম্পাদনায় স্বরোচিষ সরকার।
সংস্করণ
১৯৯২ সালের নভেম্বরে অভিধানটির দ্বিতীয় সংস্করণ প্রকাশিত হয়। ২০০০ সালের ডিসেম্বরে পরিমার্জিত সংস্করণ প্রকাশিত হয়। পরবর্তীতে ২০০২ সালের জানুয়ারিতে পরিমার্জিত সংস্করণের প্রথম পুনর্মুদ্রণ সর্বশেষ ২০১৫ সালের জানুয়ারিতে পরিমার্জিত সংস্করণের অষ্টাদশ পুনর্মুদ্রণ প্রকাশিত হয়।
মাহমুদুল হাসান (রাজনীতিবিদ)
মাহমুদুল হাসান বাংলাদেশের ঢাকা জেলার রাজনীতিবিদ যিনি ঢাকা-৯ আসনের সংসদ সদস্য ছিলেন।
প্রাথমিক জীবন
মাহমুদুল হাসান ঢাকায় জন্মগ্রহণ করেন।
রাজনৈতিক জীবন
মাহমুদুল হাসান ১৯৮৬ সালের তৃতীয় জাতীয় সংসদ নির্বাচনে ঢাকা-৯ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হন।
নাজি শওকত
মুহাম্মদ নাজি শওকত বে (১৮৯৩ – ১১ মে, ১৯৮০) ছিলেন ইরাকি রাজনীতিবিদ। রাজা প্রথম ফয়সালের অধীনে তিনি প্রধানমন্ত্রীর দায়িত্ব পালন করেন।
সামরিক জীবন
প্রথম বিশ্বযুদ্ধ শুরু হওয়ার সময় তিনি ইরাকি শহর আল-হিলায় অ্যাসিস্টেন্ট জেনারেল প্রসিকিউটর হিসেবে ছিলেন। এসময় তিনি তার আইন জীবনের ইতি টানেন এবং রিজার্ভ অফিসার হিসেবে উসমানীয় সেনাবাহিনীতে যোগ দেন। ইরাকে উসমানীয় প্রতিরক্ষায় দুই বছর অংশ নেয়ার পর ১৯১৭ সালের মার্চে ব্রিটিশ বাহিনীর হাতে বন্দী হন। এরপর তাকে অন্যান্য আরব অফিসারদের মত ব্রিটিশ ভারতীয় বন্দীশিবিরে নিয়ে যাওয়া হয়। সেখানে তাকে আরব বিদ্রোহে অংশ নেয়ার সুযোগ দেয়া হলে তিনি তা গ্রহণ করেন।
প্রধানমন্ত্রীত্ব
১৯৩২ সালে ফয়সাল তাকে প্রধানমন্ত্রীর দায়িত্ব প্রদান করেন। ইঙ্গ-ইরাকি চুক্তির পথে সৃষ্ট সমস্যা দূর করা এই সরকারের উদ্দেশ্য ছিল। কিন্তু ইরাকের রাজনীতির অবস্থা ও চুক্তি বিরোধী শিবিরের কাছ থেকে তারা বাঁধার সম্মুখীন হন। নাজি শওকতের সরকার মাত্র পাঁচ মাস ক্ষমতায় ছিল। এরপর তিনি আঙ্কারায় ইরাকের প্রতিনিধি হিসেবে নিয়োগ পান। তুরস্কের শাসকশ্রেণীর সাথে মজবুত সম্পর্ক স্থাপনে তিনি ব্রতী ছিলেন। আধুনিক তুরস্কের প্রতি তিনি ইতিবাচক মনোভাব গড়ে তোলেন।
মোহাম্মদ ইব্রাহিম (বীর প্রতীক, মানিকগঞ্জ)
মোহাম্মদ ইব্রাহিম (জন্ম: অজানা - মৃত্যু: ১৯৯১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মোহাম্মদ ইব্রাহিমের জন্ম মানিকগঞ্জ জেলার সদর উপজেলার বরঙ্গাখোলা গ্রামে। তার বাবার নাম জমসের খান এবং মায়ের নাম আমাতুন বিবি। তার স্ত্রীর নাম খুরশিদা বেগম। তাদের এক ছেলে ও দুই মেয়ে।
কর্মজীবন
মোহাম্মদ ইব্রাহিম চাকরি করতেন। ১৯৭১ সালে কর্মরত ছিলেন সিদ্ধিরগঞ্জ বিদ্যুৎকেন্দ্রে। মুক্তিযুদ্ধ শুরু হলে জুন মাসের মাঝামাঝি যুদ্ধে যোগ দেন। ২ নম্বর সেক্টরে প্রশিক্ষণ নিয়ে ক্র্যাক প্লাটুনের অধীনে যুদ্ধ করেন। তার দলনেতা ছিলেন কাজী কামাল উদ্দীন (বীর বিক্রম)। ঢাকা শহর ও আশপাশ এলাকায় বেশ কয়েকটি গেরিলা অপারেশনে তিনি অংশ নেন।
মুক্তিযুদ্ধে ভূমিকা
১৯৭১ সালের ২ নভেম্বর গভীর রাতে শীতলক্ষ্যা নদীর পাড়ে সমবেত হলেন মোহাম্মদ ইব্রাহিমসহ একদল মুক্তিযোদ্ধা। ঢাকা-চট্টগ্রাম সড়কের বর্তমান কাঁচপুর সেতুর কাছে। তখন সেখানে সেতু ছিল না। অদূরে সিদ্ধিরগঞ্জ বিদ্যুৎকেন্দ্র। মোহাম্মদ ইব্রাহিমদের লক্ষ্য ওই বিদ্যুৎকেন্দ্র। তারা সেখানে গেরিলা অপারেশন করবেন। আক্রমণ নয়, বিদ্যুৎকেন্দ্রের ট্রান্সফরমার ধ্বংস করে সটকে পড়া। আক্রান্ত হলে যুদ্ধের প্রস্তুতিও তাদের আছে। বিদ্যুৎকেন্দ্রের ওয়াচ টাওয়ারে সার্চলাইট জ্বালানো। আলো ছড়িয়ে পড়েছে নদীসহ চারদিকে। টাওয়ারে সতর্ক পাহারায় আছে পাকিস্তানি সেনা ও তাদের সহযোগীরা। তাদের চোখ ফাঁকি দিয়ে অপারেশন করতে হবে। প্রায় দুঃসাধ্য এক মিশন। পাকিস্তানি সেনারা যদি টের পায় তবে সব পরিকল্পনাই বানচাল হয়ে যাবে। সে জন্য মো. ইব্রাহিমসহ সবাই সতর্ক। শেষ পর্যন্ত পাকিস্তানি সেনা ও সহযোগীদের চোখ ফাঁকি দিয়ে তিনি ও তার কয়েকজন সহযোদ্ধা যেতে সক্ষম হলেন ট্রান্সফরমারের কাছে। বাকিরা থাকলেন তাদের নিরাপত্তায়। ট্রান্সফরমার ধ্বংসের জন্য বানানো হয়েছে পিকে চার্জ। ট্রান্সফরমারের গায়ে সেটা লাগিয়ে সংযোগ করা হবে কর্ডেক্স। কর্ডেক্সের মাঝ বরাবর ডেটোনেটর। সংযোগ তারে আগুন দেওয়ার কয়েক মিনিটের মধ্যেই ঘটবে বিস্ফোরণ। সফলতার সঙ্গেই সব কাজ শেষ হলো। এবার নিরাপদে ফিরে যাওয়ার পালা। মো. ইব্রাহিম ও তার সহযোদ্ধারা ফিরে যাচ্ছেন। তখনই ঘটল বিপত্তি। পাকিস্তানি সেনারা তাদের উপস্থিতি টের পেয়ে গেল। সঙ্গে সঙ্গে গর্জে উঠল অনেক অস্ত্র। মো. ইব্রাহিমেরা পাল্টা গুলি করতে করতে দ্রুত পিছিয়ে যেতে থাকলেন। পাকিস্তানি সেনারা মুক্তিযোদ্ধাদের লক্ষ্য করে গুলির পাশাপাশি হ্যান্ডগ্রেনেডও ছুড়তে থাকল। বিস্ফোরিত একটি হ্যান্ডগ্রেনেডের স্প্লিন্টার অলক্ষে ছুটে এল মো. ইব্রাহিমের দিকে। নিমেষে আঘাত করল তার মুখে। ছিটকে পড়লেন মাটিতে। তবে দ্রুত নিজেকে সামলে নিলেন। একজন সহযোদ্ধার সহযোগিতায় চলে গেলেন নিরাপদ স্থানে। এ সময়ই বিদ্যুৎ চমকের মতো একঝলক আলো। তারপর পাকিস্তানিদের হতবাক করে দিয়ে একের পর এক ঘটল বিকট বিস্ফোরণ। চারদিক নিকষ অন্ধকারে ছেয়ে গেল। বাতাসে ট্রান্সফরমার কয়েলের পোড়া গন্ধ। রক্তাক্ত মো. ইব্রাহিম ভুলে গেলেন সব যন্ত্রণা। সেদিন মুক্তিযোদ্ধাদের অপারেশনে ধ্বংস হয় সিদ্ধিরগঞ্জ বিদ্যুৎকেন্দ্রের চারটি ট্রান্সফরমার। এতে ঢাকা-নারায়ণগঞ্জের অনেক অংশে বিদ্যুৎ সরবরাহ বন্ধ হয়ে যায়। আর মো. ইব্রাহিম পাকিস্তান সেনাবাহিনীর ছোড়া গ্রেনেডের স্প্লিন্টারের আঘাতে আহত হন। তার ডান চোখ নষ্ট ও চোয়ালের হাড় ভেঙে যায়।
অনিতা গুহ
অনিতা গুহ (17 January ১৯৩২ - ২০ জুন ২০০৭) একজন ভাতীয় বাঙ্গালী অভিনেত্রী যিনি মূলত পৌরাণিক ছায়াছবিতে অভিনয় করতেন। ১৯৭৫ সালে জয় সন্তোষী মাতে কেন্দ্রীয় চরিত্রে অভিনয় করে উনি পরিচিত হয়ে ওঠেন। সম্পূর্ণ রামায়ণ (১৯৬১), শ্রীরাম ভরত মিলাপ (১৯৬৫), লুকোচুরি (১৯৫৮) ইত্যাদি ছায়াছবিতে উনি অভিনয় করেছেন।
পেশাগত জীবন
১৯৫০এর দশকে সৌন্দর্য প্রতিযোগিতায় অংশগ্রহণকারী হিসেবে ১৫ বছর বয়সে উনি বম্বে (অধুনা মুম্বই) আসেন। অভিনেত্রী হিসেবে ওনার প্রথম ছবি টাঙ্গেওয়ালী (১৯৫৫)। এরপর উনি দেখ কবীরা রোয়া (১৯৫৭), সারদা (১৯৫৭), গুঞ্জ উঠি সেহনাই (১৯৫৭) ইত্যাদি বাণিজ্যসফল ছবিতে কাজ করতে থাকেন। গুঞ্জ উঠি সেহনাই-এর জন্য উনি ওনার একমাত্র ফিল্মফেয়ার পুরস্কার মনোনয়ন পান সেরা সহ-অভিনেত্রী বিভাগে।
ব্যক্তিগত জীবন
উনি অভিনেতা মানিক দত্তকে বিয়ে করেন। ওনাদের কোন সন্তান ছিল না। স্বামীর মৃত্যুর পর উনি মুম্বাইতে একাই থাকতেন। ২০ জুন ২০০৭ হৃৎস্পন্দন বন্ধ হয়ে ওনার মৃত্যু হয়।
দরিয়াপুর
দরিয়াপুর  (আদি নাম নাথেরচক) বাংলাদেশের  সিলেট বিভাগের  হবিগঞ্জ জেলার  হবিগঞ্জ সদর উপজেলার ৯নং নিজামপুর ইউনিয়ানে অবস্থিত একটি গ্রাম।
শিক্ষা
শিক্ষার হার :
শিক্ষা প্রতিষ্ঠান
শ্রেষ্ঠ সুরকার বিভাগে জাতীয় চলচ্চিত্র পুরস্কার (বাংলাদেশ)
শ্রেষ্ঠ সুরকারের জন্য জাতীয় চলচ্চিত্র পুরস্কার বাংলাদেশের চলচ্চিত্রের সুরকারদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৮ সাল থেকে দেওয়া হয়। প্রথমবারের মত এই পুরস্কার অর্জন করেন আজাদ রহমান যাদুর বাঁশি (১৯৭৭) চলচ্চিত্রের জন্য। ১৯৭৮ সাল থেকে ১৯৯৬ সাল পর্যন্ত এই বিভাগে পুরস্কার প্রদান করা হয় নি। আলম খান এবং ইমন সাহা দুইবার করে এই পুরস্কার লাভ করেন।
মাসুদ রানা
মাসুদ রানা বাংলাদেশের জনপ্রিয় কথাসাহিত্যিক কাজী আনোয়ার হোসেন সৃষ্ট একটি কাহিনী-চরিত্র। ১৯৬৬ খ্রিষ্টাব্দে ধ্বংস পাহাড় প্রচ্ছদনামের প্রথম গ্রন্থটি থেকে শুরু করে সেবা প্রকাশনী থেকে মাসুদ রানা সিরিজে এই চরিত্রকে নিয়ে চার শতাধিক গুপ্তচরবৃত্তীয় কাহিনীর বই প্রকাশিত হয়েছে। সিরিজের প্রথম দুইটি বই মৌলিক হলেও পরবর্তীতে ইংরেজি ও অন্যান্য ভাষার বইয়ের ভাবানুবাদ বা ছায়া অবলম্বনে রচিত হওয়া বইয়ের আধিক্য দেখা যায়। মাসুদ রানার চরিত্রটিকে মূলত ইয়ান ফ্লেমিংয়ের সৃষ্ট জেমস বন্ড চরিত্রটির বাঙালি সংস্করণ হিসেবে সৃষ্টি করেছিলেন লেখক। কিন্তু বর্তমানে সিরিজটি বাংলা বই এর জগতে স্বকীয় একটি স্থান ধরে রেখে পথ চলছে।
আকর্ষণীয় বিষয়াবলী
মাসুদ রানা সেনাবাহিনীর প্রাক্তন মেজর, এবং কাল্পনিক সংস্থা বাংলাদেশ কাউন্টার ইন্টেলিজেন্স এর সদস্য, এবং তার সাংকেতিক নাম MR-9। এছাড়া রানা এজেন্সি নামক একটি গোয়েন্দা সংস্থাও রানা পরিচালনা করে থাকে। উল্লেখ্য যে, বাংলাদেশের স্বাধীনতার পূর্বে তথা ১৯৭১-এর আগের বইগুলোতে সংস্থাটির উল্লেখ থাকতো পি.সি.আই বা "পাকিস্তান কাউন্টার ইন্টেলিজেন্স" হিসেবে।
সহায়ক চরিত্রসমূহ
মাসুদ রানার সহায়ক চরিত্রে প্রথমেই মেজর জেনারেল রাহাত খানের নাম উল্লেখযোগ্য। তিনি বাংলাদেশ কাউন্টার ইন্টেলিজেন্স (বিসিআই) এর প্রধান। তারই তত্বাবধানে রানা নিজের কার্যক্রম পরিচালনা করে থাকে। এছাড়া তার কাজে সহায়তা করে থাকে সোহেল, সলিল, সোহানা, রূপা, গিলটি মিয়া প্রমুখ চরিত্রও। সাগর-সঙ্গম বইটি লিখতে গিয়ে কোনো এক বই থেকে কাছাকাছি একটা চরিত্র পেয়ে সেটাকেই কাহিনীর উপযোগী করে বসাতে গিয়ে লেখক নিজের অজান্তেই তৈরি করে ফেলেছেন গিলটি মিয়া চরিত্রটিকে। চরিত্রটির বাচনভঙ্গি তিনি তার মায়ের থেকে পেয়েছেন, যিনি হুগলির মানুষ হলেও কলকাতা শহরে বড় হয়েছিলেন। তারই মুখের ভাষা একটু অদলবদল করে নিয়ে বসিয়ে দিয়েছেন গিলটি মিয়ার মুখে। সিরিজের 'সোহেল' চরিত্রটি খানিকটা জেমস বন্ডের বন্ধু ফিলিক্স লেইটারের আদলে গড়া। 'সোহানা' হলো লেখকের কল্পনার বাঙালি মেয়ে।
এছাড়া মাসুদ রানার চিরশত্রুদের তালিকায় উল্লেখযোগ্য হলো বিজ্ঞানী কবীর চৌধুরী, উ সেন প্রমুখ। 'কবীর চৌধুরী' এসেছে সেবা প্রকাশনীর কুয়াশা সিরিজের চরিত্র থেকে।
কাহিনী সংগ্রহ
মাসুদ রানার অধিকাংশ কাহিনীই বিভিন্ন বিদেশী লেখকের বই থেকে ধার করা। এলিস্ট্যার ম্যাকলীন (Alistair MacLean), রবার্ট লুডলাম (Robert Ludlum), জেমস হেডলি চেজ (James Headley Chase), উইলবার স্মিথ (Wilber Smith), ক্লাইভ কাসলার (clive cussler), ফ্রেডরিক ফরসাইথ(frederick forsyth)-সহ বহু বিদেশী, বিশেষ করে ইংরেজি সাহিত্যিকের লেখা কাহিনী থেকে ধার করে মাসুদ রানার কাহিনী লেখা হয়।
কখনও কোনো বই বিদেশী কোনো একক বই থেকেই অনুবাদ করা হয়, আবার কখনও একাধিক বই মিলিয়ে লেখা হয়। যেমন: সিরিজের তৃতীয় বই স্বর্ণমৃগ লেখা হয়েছিলো ইয়ান ফ্লেমিঙের ৩টি কাহিনীর সহায়তা নিয়ে -লিভ অ্যান্ড লেট ডাই, গোল্ড ফিঙ্গার ও অন হার ম্যাজেস্টি'য সিক্রেট সার্ভিস। একাধিক বই থেকে লেখার ক্ষেত্রে প্রথমে যেখানে যেমনটা দরকার একটা কাঠামো তৈরি করে নিয়ে মাসুদ রানার উপযোগী অংশটুকু বইগুলো থেকে নেয়া হয়। তবে একক বই থেকে অংশ নেয়ার ক্ষেত্রে এমন অনেক কাহিনীও পাওয়া যায় যেগুলো সাধারণত তেমন একটা পরিবর্তনের দরকার হয় না।
ইতিহাস
১৯৬০ - এর দশকে কাজী আনোয়ার হোসেনের কুয়াশা সিরিজ চলছিলো সেবা প্রকাশনী থেকে। তখন জনৈক মাহবুব আমিনের সমালোচনায় তিনি থ্রিলার সিরিজ সম্বন্ধে বৈশ্বিক একটা ধারণা লাভ করেন। মাহবুব আমিনই আনোয়ার হোসেনকে ডক্টর নো বইটি উপহার দিলে আনোয়ার হোসেন নতুন করে চিন্তা করার সুযোগ পান এবং মাহবুব আমিনের প্রেরণায় লিখতে শুরু করেন মাসুদ রানা সিরিজের প্রথম বই ধ্বংস-পাহাড়। সেই বইটি লেখা হয়েছিলো লেখকের সেগুনবাগিচার বাসার দোতলায় বসে। বইটি লিখতে ৮-৯ মাসের মতো লেগেছিলো। লেখক, প্রথমে খসড়া একটা প্লট সাজিয়েছিলেন:  'কুয়াশা' সিরিজের আদলে, এক প্রতিভাবান বিজ্ঞানী কাপ্তাই শহরের কাছে একটা পাহাড়ের ভেতর অ্যান্টি-গ্র্যাভিটি নিয়ে গোপন গবেষণা করছিলো। কাপ্তাই বাঁধ তৈরির ফলে বিশাল লেকের নিচে তলিয়ে যাচ্ছে পাহাড়টা। তাই সে সিদ্ধান্ত নিলো পাকিস্তানের কোনো শত্রু দেশের সরবরাহ করা শক্তিশালী ডিনামাইট ফাটিয়ে উড়িয়ে দেবে বাঁধটা। আর সেটা ঠেকাবে বাংলাদেশের (তৎকালীন পূর্ব পাকিস্তানের) কাউন্টার ইন্টেলিজেন্স এজেন্ট মাসুদ রানা। এই প্লটকে বাস্তবসম্মত করতে লেখক স্বয়ং ঘুরে বেড়াতে শুরু করলেন চট্টগ্রাম, রাঙামাটি, কাপ্তাই, কক্সবাজার প্রভৃতি স্থানে। একাজেই ব্যয় দীর্ঘ একটা সময়। সমস্যা দেখা দিলো তৎকালীন বাংলাদেশে এরকম ঢঙে লেখার চল ছিল না বাংলা ভাষায়, থ্রিলার ধারণ করার উপযোগী ভাষাও শিখতে লাগলেন ঠেকে ঠেকে, প্রয়োজনেই তৈরি করে নিতে হয়েছিলো লেখকের নিজস্ব একটা ধরন। আনোয়ার হোসেন তাই নিজের লেখায় ঠিক সন্তুষ্ট হতে পারছিলেন না, বারবার কাটাকাটি করে পাণ্ডুলিপির চেহারাটাই বিগড়ে দিলেন। তৃতীয়বার পরিষ্কার করে আবার লিখলেন গোটা কাহিনীটাই। শেষ পর্যন্ত নিজের অসন্তুষ্টি নিয়েই ছাপার জন্য প্রেসে দিয়েছিলেন, এমনকি প্রুফ রিড করার সময়ও প্রচুর সম্পাদনা করেছিলেন লেখক। এমনকি প্রকাশিত অবস্থায় হাতে পাওয়া বইটিতেও লেখক নিজে সন্তুষ্ট ছিলেন না। যদিও পাঠক ঠিকই সাদরে গ্রহণ করে নেয় মাসুদ রানাকে।
রানা'র চেহারার ক্ষেত্রে লেখক চেয়েছিলেন পাঠকই নিজেকে রানা'র জায়গায় বসিয়ে ভাবুক, তাই তিনি রানা'র চেহারার কোনো স্পষ্ট বর্ণনা দেননি। প্রথম দিককার বইগুলোতে ভারতীয় গোয়েন্দা কাহিনীর প্রভাব লেখক যে সম্পূর্ণভাবে এড়িয়ে যেতে পেরেছিলেন, তা নয়। তবে কয়েকটি বই লেখার পাশাপাশি অ্যালিস্টেয়ার ম্যাকলিন, জেমস হেডলি চেজ, ডেসমন্ড ব্যাগলি, হ্যামন্ড ইনস, ফ্রেডেরিক ফোরসাইথ, পিটার বেঞ্চলি, কেন ফোলেট, ক্লাইভ কাসলার, এডওয়ার্ড এস আরনস, কলিন ফর্বস, জেরার্ড ডি ভিলিয়ার্স, জ্যাক হিগিন্স, এ জে কুইনেল, জিওফ্রি জেনকিনস, উইলবার স্মিথ প্রমুখ বড় বড় থ্রিলার লেখকের বই পড়তে পড়তে রানার চরিত্র ক্রমেই আলাদা রূপ পেতে শুরু করে।
নামকরণ
মাসুদ রানা'র নামকরণ করা হয় দুজন বাস্তব মানুষের নামের অংশ মিলিয়ে। কাজী আনোয়ার হোসেন তার স্ত্রী, আধুনিক সংগীতশিল্পী ফরিদা ইয়াসমিনের সাথে পরামর্শ করে নামটি নির্বাচন করেন। এপ্রসঙ্গে স্বয়ং কাজী আনোয়ার হোসেন বলেন: আমাদের দুজনেরই বন্ধু স্বনামধন্য গীতিকার মাসুদ করিমের 'মাসুদ' আর আমার ছেলেবেলার হিরো (নায়ক) ইতিহাসে পড়া মেবারের রাজপুত রাজা রানা প্রতাপ সিংহ থেকে 'রানা' নিয়ে নাম হলো মাসুদ রানা।
ক্রান্তিকাল
কখনও কখনও এমনও হয় যে, মাসুদ রানা সিরিজ বন্ধ হবার উপক্রম হয়। প্রথমবার এমনটা হয়েছিলো বাংলাদেশের স্বাধীন হবার আগে, তৎকালীন পূর্ব পাকিস্তান সরকার রানার স্বর্ণমৃগ বইটি নিষিদ্ধ (ban) করেছিলো, লেখক কাজী আনোয়ার হোসেন এতে চ্যালেঞ্জ করায় গোটা সিরিজই বন্ধ করে দেওয়ার জোগাড় করেছিলেন ক্ষুব্ধ এক সরকারি কর্মকর্তা। দ্বিতীয়বার, মুক্তিযুদ্ধের পর বিভিন্ন জন টেলিফোনে হুমকি দিতে শুরু করেছিলো, কেননা স্বাধীনতার আগে ভারত কেবল একটা দেশ থাকলেও যুদ্ধের সময়কার অন্যতম মিত্র দেশ ভারত, স্বাধীনতার পরে নিকটবর্তী বন্ধু দেশ হিসেবে পরিচিতি পায়। এতে সিরিজের প্রথম দিককার বইগুলোতে ভারতকে শত্রুপক্ষ করে সাজানো কাহিনীগুলো সাধারণ্যের রোষানলে পড়ে। তখন সেবা'র কর্ণধার বাধ্য হয়ে প্রথম দিককার কয়েকটি বই থেকে ভারতবিরোধী অংশগুলো বর্জন করে নেন, এমনকি ২টি বই পুণর্লিখনও করা হয়েছিলো। তৃতীয়বার, প্লট সংকটের কারণে আটকে গিয়েছিলো সিরিজটি। বাংলাদেশের স্বাধীনতার পর (১৯৭২ খ্রিষ্টাব্দে) কোনো দেশ আর বাংলাদেশের শত্রু রইল না, অথচ শত্রুদেশ ছাড়া গুপ্তচর-কাহিনী হয় না। সেটা সামাল দেয়ার জন্য পৃথিবীর বিভিন্ন বড় বড় শহরে রানা ইনভেস্টিগেশন এজেন্সি খুলে গুপ্তচরবৃত্তির পাশাপাশি সিরিজটিতে গোয়েন্দা, অ্যাডভেঞ্চার, ট্রেজার-হান্ট, এমনকি বিজ্ঞানকল্প ও পিশাচ কাহিনী টেনে আনা হয়েছিলো। সোভিয়েত ইউনিয়ন ভেঙে যাওয়ার পর পশ্চিমা লেখকরা যখন শত্রু হারিয়ে দিশেহারা, উপায়ান্তর না দেখে রানা সিরিজও খাঁটি গুপ্তচরবৃত্তি থেকে সরে এসে হয়ে পড়ে দুষ্টের দমন ও শিষ্টের পালন নীতির আদলে চলতে শুরু করে।
ভ্রান্তি
মাসুদ রানা সিরিজের ক্রিমিনাল বইটি বের হওয়ার পর দেখা গেলো যে, ঐ একই কাহিনী নিয়ে আগেই বন্দী গগল নামে একটি বই বেরিয়েছিলো। এধরনের ভুল এই সিরিজে একবারই হয়েছিলো।
বিভিন্ন মাধ্যমে মাসুদ রানা
মাসুদ রানা চরিত্রটি নিয়ে বাংলাদেশে চলচ্চিত্র নির্মাণ করা হয় মাসুদ রানা সিরিজের ‘বিস্মরণ’ অবলম্বনে, ১৯৭৩ সালে। আর ছবিটি মুক্তি পায় ১৯৭৪ সালে। পরিচালনায় ছিলেন মাসুদ পারভেজ তথা পরবর্তীকালের জনপ্রিয় অভিনেতা সোহেল রানা। তার পরিচালিত প্রথম ছবি এটি। বিশ বছরের বেশি সময় পর পরবর্তীকালে লেজার ভিশনের ব্যানারে এই চলচ্চিত্রটি ডিভিডি আকারে বাজারে আসে। বাংলাদেশের টিভি নাটকের ইতিহাসে প্রথম প্যাকেজ নাটক প্রাচীর পেরিয়ে এর কাহিনী রচনা করা হয় কাজী আনোয়ার হোসেন রচিত মাসুদ রানা সিরিজের পিশাচ দ্বীপ নামক বই থেকে। কাহিনীর নাট্যরূপ প্রদান করেন আতিকুল হক চৌধুরী। ১৯৯৪ সালে প্রচারিত এই নাটকটিতে মাসুদ রানার ভূমিকায় অভিনয় করেন জনপ্রিয় মডেল তারকা নোবেল আর তার বিপরীতে সোহানার ভূমিকায় অভিনয় করেন বিপাশা হায়াত। খলনায়কের ভূমিকায় ছিলেন কে. এস. ফিরোজ।
সমালোচনা
মাসুদ রানা সিরিজটি সাধারণ বাঙালি পাঠকের ঘরে যে একেবারে সাদরে গ্রহণ করা হয়েছে, তা কিন্তু নয়। ষাট দশকের শুরুতে মাসুদ রানা সিরিজের বইয়ে উল্লেখিত নর-নারীর বিবাহ-বহির্ভূত যৌনতাশ্রয়ী সম্পর্কের বিবরণ পাঠকসমাজকে কিছুটা হলেও থমকে দিয়েছিলো। প্রথম দিকে এমনটাই হয়েছিলো যে, 'প্রজাপতি' মার্কাওয়ালা বইগুলো পড়াই নিষিদ্ধ হয়ে পড়েছিলো বাঙালি সমাজে। যারা এসকল পেপারব্যাক বই পড়তো, তাদেরকেও খারাপ নজরে দেখা হতো। বর্তমানে ইন্টারনেটের দৌলতে মাসুদ রানা সিরিজ ভারতের বাঙালীদের ভেতরেও জনপ্রিয়তা পেয়েছে।
মাসুদ রানা'র প্রতি নানাভাবে সমালোচনা শুরু হলে সেবা প্রকাশনী প্রথমবারের মতো বইয়ের শেষে "আলোচনা" বিভাগ চালু করে। যাতে লেখকের বক্তব্য থেকে সমালোচনাগুলোর জবাব দেয়া সম্ভব হয়। সমালোচনার বিষয়বস্তুর মধ্যে যেমন ছিলো কাহিনী ধার করে লেখার মতো গুরুত্বপূর্ণ বিষয়, তেমনি ছিলো কোনো চরিত্রের মৃত্যুজনিত অতি ঠুনকো বিষয়, কেননা বইয়ের কোনো প্রিয় চরিত্রের মৃত্যুর জন্য সরাসরি দায়ী করা হতো লেখককে। চরিত্রের মৃত্যুজনিত বিষয়টিতে সবচেয়ে বেশি সমালোচনা হয়েছিলো খোদ রানা'র মৃত্যুতে। অগ্নিপুরুষ বইটিতে মাসুদ রানা, নেপল্‌সের কারাদারেলি হাসপাতালে মারা যায় এবং তাকে কবর দিয়ে দেশে ফেরেন অন্য চরিত্র, মেজর জেনারেল রাহাত খান। অবশ্য পরে লেখক তা কাটিয়ে ওঠেন সামান্য একটি সুযোগ পেয়ে গিয়ে; কারণ ঐ কাহিনীর শেষাংশে রাতের আঁধারে রানার মতো দেখতে এক লোককে পুলিশের লঞ্চ থেকে গোজো দ্বীপে নামতে দেখে পাঠক হয়তো রানা মারা যায়নি মনে করে আশান্বিত হোন।
লেখকস্বত্ব নিয়ে বিতর্কের অবসান
২০১৯ সালের ২৯ জুলাই শেখ আব্দুল হাকিম ‘মাসুদ রানা’ সিরিজের ২৬০টি এবং ‘কুয়াশা’ সিরিজের ৫০টি বইয়ের লেখক হিসেবে স্বত্ব বা মালিকানা দাবি করে সেবা প্রকাশনীর স্বত্বাধিকারী কাজী আনোয়ার হোসেনের বিরুদ্ধে বাংলাদেশ কপিরাইট আইনের ৭১ ও ৮৯ ধারা লঙ্ঘনের অভিযোগ বাংলাদেশ কপিরাইট অফিসে দাখিল করেন।
এক বছরেরও বেশি সময় ধরে আইনি লড়াই শেষে ২০২০ সালের ১৪ জুন বাংলাদেশ কপিরাইট অফিস শেখ আবদুল হাকিমের পক্ষে রায় দিয়েছেন। ফলে দাবি করা মাসুদ রানা সিরিজের ২৬০টি এবং কুয়াশা সিরিজের ৫০টি বইয়ের লেখক হিসেবে স্বত্ব পেতে যাচ্ছেন শেখ আবদুল হাকিম।
বাংলাদেশ কপিরাইট অফিসের রায়ে বলা হয়েছে, সুষ্ঠু সমাধান ও ন্যায় বিচারের স্বার্থে কপিরাইট বোর্ড বা বিজ্ঞ আদালত থেকে পরবর্তী সিদ্ধান্ত নেওয়ার আগ পর্যন্ত আবেদনকারীর দাবি করা ও তালিকাভুক্ত বইগুলোর প্রকাশ বা বাণিজ্যিক কার্যক্রম থেকে বিরত থাকার জন্য প্রতিপক্ষকে নির্দেশনা দেওয়া হলো। এছাড়া প্রতিপক্ষকে আবেদনকারীর কপিরাইট রেজিস্ট্রেশন করা প্রকাশিত বইগুলোর সংস্করণ ও বিক্রিত কপির সংখ্যা এবং বিক্রয় মূল্যের হিসাব বিবরণী এ আদেশ জারির তারিখের পরবর্তী ৩০ দিনের মধ্যে বাংলাদেশ কপিরাইট অফিসে দাখিল করার নির্দেশ দেওয়া হলো।
এ বিষয়ে বাংলাদেশ কপিরাইট অফিসের রেজিস্ট্রার জাফর রাজা চৌধুরী বাংলানিউজকে বলেন, ‘শেখ আবদুল হাকিমের দাবি করা ২৬০টি মাসুদ রানার বইয়ের মধ্যে একটি এবং কুয়াশার ৫০টি বইয়ের মধ্যে ছয়টিতে লেখক হিসেবে তার নামে কপিরাইট করা আছে। বাকিগুলোর কপিরাইট করা নেই। তবে সেগুলো তার লেখা এটি তিনি প্রমাণ করেছেন। তবে কপিরাইট অন্তর্ভুক্তির কারণে তাকে প্রতিটি বইয়ের জন্য আলাদা করে আবেদন করতে হবে। এরপর প্রতিটি বইয়ের লেখক হিসেবে তার নাম যাওয়ার পাশাপাশি, কপিরাইটও তার হয়ে যাবে।’
তিনি বলেন, ‘কাজী আনোয়ার হোসেন চাইলে অবশ্যই আমাদের এ রায়ের বিরুদ্ধে আবেদন করতে পারবেন। তা অবশ্যই ৯০ দিনের মধ্যে। এখানে তিনি হেরে গেলে, হাইকোর্টে আপিল করতে পারবেন।’
কপিরাইট অফিস সূত্রে জানা যায়, ২০১৯ সালের ২৯ জুলাই শেখ আবদুল হাকিম অভিযোগ করার পর অভিযোগকারী ও প্রতিপক্ষের আইনজীবীর উপস্থিতিতে ওই বছরের ১১ ও ৩০ সেপ্টেম্বর এবং ৪ নভেম্বর শুনানি অনুষ্ঠিত হয়। শুনানিতে উভয়পক্ষ সপক্ষে নিজ নিজ বক্তব্য উপস্থাপন করেন। দাখিল করা অভিযোগের বিষয়ে প্রতিপক্ষ লিখিত বক্তব্য দাখিল করেন। প্রতিপক্ষের লিখিত বক্তব্যের পরিপ্রেক্ষিতে বাদী পুনরায় সপক্ষে লিখিত যুক্তিতর্ক দাখিল করেন। পরবর্তীতে অভিযোগকারীর দাখিল করা যুক্তির বিষয়ে প্রতিপক্ষ পুনরায় লিখিত যুক্তিতর্ক পেশ করেন।
বিষয়টি বেশ জটিল এবং দেশের প্রকাশনা শিল্পের ক্ষেত্রে লেখক ও প্রকাশকের পারস্পরিক সম্পর্কের গুরুত্ব বিবেচনা করে, এর সন্তোষজনক ও সুষ্ঠু সমাধানের উদ্দেশ্যে উক্ত অভিযোগের বিষয়ে এদেশের বিখ্যাত ও প্রথিতযশা কয়েকজন লেখক ও প্রকাশক এবং সেবা প্রকাশনীর সাবেক ব্যবস্থাপকের লিখিত মতামত চাওয়া হয়। তাদের মধ্যে ছিলেন লেখক বুলবুল চৌধুরী ও শওকত হোসেন, প্রখ্যাত শিল্পী হাসেম খান এবং সেবা প্রকাশনীর ব্যবস্থাপক ইসরাইল হোসেন খান। তাদের লিখিত মতামতের ওপর ভিত্তি করেই রোববার রায় দেওয়া হয়েছে।
কপিরাইট অফিসের এই আদেশের বিরুদ্ধে হাইকোর্টে রিট করেন কাজী আনোয়ার হোসেন। শুনানি শেষে ২০২০ সালের ১০ সেপ্টেম্বর হাইকোর্ট ১৪ জুনের ওই সিদ্ধান্ত স্থগিত করে রুল জারি করেন। পরবর্তীতে কাজী আনোয়ার হোসেনের করা রিট ২০২১ সালের ১৩ ডিসেম্বর আদালত খারিজ করে দেন। এর ফলে ‘মাসুদ রানা’ সিরিজের ২৬০টি বই এবং ‘কুয়াশা’ সিরিজের ৫০টি বইয়ের স্বত্ব পান প্রয়াত লেখক শেখ আবদুল হাকিম। কাজী আনোয়ার হোসেনের পক্ষের আইনজীবী হাইকোর্টের রায়ের বিরুদ্ধে আপিল করার কথা জানান।
সিরিজের বই
সেবা প্রকাশনী কর্তৃক মাসুদ রানা সিরিজে এই পর্যন্ত মোট ৪৬৭টি বই প্রকাশিত হয়েছে। কিন্তু, প্রকৃতপক্ষে বইগুলিতে মোট ৩২০টি গল্প আছে (অনেক বইয়ের দুটি, এমনকি তিনটি ভলিউম থাকায় এমনটি হয়েছে)
মাসুদ রানা
মাসুদ রানা সিরিজ নিয়ে জাজ মাল্টিমিডিয়া একটি চলচ্চিত্র নির্মান করছে। একটি আপাতবাস্তব টেলিভিশন অনুষ্ঠানের মাধ্যমে মাসুদ রানার চরিত্র খুঁজে বের করা হবে। চলচ্চিত্রটির বাজেট ধরা হয়েছে ৫০ কোটি টাকা। যা বাংলাদেশের প্রেক্ষাপটে সবচেয়ে বেশি বাজেটের চলচ্চিত্র। চলচ্চিত্রটির ৫০ শতাংশ হবে হলিউডে, ৪০ শতাংশ হবে বাংলাদেশের পাহাড়ী অঞ্চলে। আর বাকি ১০ শতাংশ থাইল্যান্ড বা এমন এলাকাগুলোতে। চলচ্চিত্রটির সিনেমাটোগ্রাফার এবং পরিচালক প্রায় সবাই হলিউডের। অমিতাভ রেজা চৌধুরীও চলচ্চিত্রটির সাথে যুক্ত থাকবেন।
পারমা বানার্জী
পারমা বানার্জী একজন বাঙালি গায়িকা এবং টেলিভিশন উপস্থাপক। তিনি বাংলা গেম শো রোজগার গিন্নির উপস্থাপক ছিলেন। বানার্জী বিখ্যাত সিরিয়াল সুপার বউদিতে অংগুরি বৌদির ভূমিকায় অভিনয় করেন। নির্মাতাদের সঙ্গে বিভিন্ন সমস্যা থাকার পর তাকে সিরিয়াল থেকে বহিষ্কার করা হয়।
লোহিত সাগর
লোহিত সাগর (Red Sea) ভারত মহাসাগরের একটি অংশ, যা আফ্রিকা ও এশিয়া মহাদেশকে পৃথক করেছে। সাগরটি দক্ষিণে বাব এল মান্দেব প্রণালী ও এডেন উপসাগরের মাধ্যমে ভারত মহাসাগরের সাথে যুক্ত। সাগরটির উত্তরাংশে সিনাই উপদ্বীপ, আকাবা উপসাগর এবং সুয়েজ উপসাগর অবস্থিত।
লোহিত সাগরের পৃষ্ঠদেশের ক্ষেত্রফল প্রায় ১,৭৪,০০০ বর্গকিলোমিটার। সাগরটি প্রায় ১,৯০০ কিলোমিটার দীর্ঘ এবং সর্বাধিক ৩০০ কিলোমিটার প্রশস্ত। এটি মধ্যভাগে সর্বোচ্চ ২,৫০০ মিটার গভীর; এর গড় গভীরতা প্রায় ৫০০ মিটার। তবে সাগরটিতে প্রশস্ত মহীসোপান আছে, যাতে বসবাসকারী জলজ জীব ও প্রবালগুলি বিখ্যাত। এই সাগরে প্রায় ১,০০০ প্রজাতির অমেরুদন্ডী প্রাণী ও ২০০ রকমের নরম ও শক্ত প্রবালের বাস।
বাষ্পীভবন ও বায়ুপ্রবাহের ফলে উদ্ভূত জলপ্রবাহের বিন্যাসজনিত কারণে লোহিত সাগর বিশ্বের সবচেয়ে লবণাক্ত সাগরগুলির একটি। এই সাগরের লবণাক্ততা ৩.৬% থেকে ৩.৮%।
প্ররোচনা
প্ররোচনা (Abetment) ভারতীয় দণ্ড বিধি র পঞ্চম অধ্যয়ে (১০৭-১২০ নং ধারা) ব্যাখ্যায়িত আছে।
বিবরন
উপর্যুক্ত আইনের ১০৭ নং ধারা অনুযায়ী তিনভাবে প্ররোচনা দেওয়া যেতে পারে—
শাস্তি
১০৯ নং ধারাতে প্ররোচনার শাস্তি বর্ণিত আছে। কেউ কোনো অপরাধে র নিমিত্ত কাউকে প্ররোচনা দিলে এবং সেই প্ররোচনার ফলে যদি কাজটি ঘটে তবে ঐ কাজের প্ররোচনার জন্যে নির্দিষ্ট দন্ড না থাকলে মূল অপরাধটির জন্যে যে শাস্তি বা দন্ডের বিধান আছে, প্ররোচকের ওপর তা লাগু হবে।
থ্রি সিক্সটি ওয়েস্ট
থ্রি সিক্সটি ওয়েস্ট হল ভারতের মহারাষ্ট্র রাজ্যের মুম্বইয়ের একটি আকাশচুম্বী আবাসন কমপ্লেক্স। এটি দুটি টাওয়ার নিয়ে গঠিত, তবে টায়ার দুটি একটি পডিয়াম দ্বারা স্থল স্তরে যুক্ত। টাওয়ার "বি" হল দুটির মধ্যে উচ্চতম, এটি ৬৬ তলা সহ ২৬০ মিটার (৮৫৩ ফুট) উচ্চতা বিশিষ্ট, এবং অপরদিকে টাওয়ার "এ" ৫২ তলা সহ ২৫৫.৬ মিটার (৮৩৯ ফুট) উচ্চতা বিশিষ্ট। টাওয়ার "এ" হল একটি হোটেল, এবং ব্যক্তিগত আবাসস্থল টাওয়ার বি-তে অবস্থিত। পডিয়ামটিতে রেস্তোরাঁ ও বলরুমের মতো সুযোগ-সুবিধা রয়েছে।
প্রকল্পটি সাহানা ও ওবেরয় রিয়েলটির যৌথ উদ্যোগ ওএসিস রিয়েলটির অধীনে তৈরি করা হয়েছিল। ওবেরয় রিয়েলটি ২০১৪ সালের মে মাসে রিটজ-কার্লটনকে প্রকল্পের আতিথেয়তা অংশীদার হিসেবে ঘোষণা করেছিল। রিটজ-কার্লটন মুম্বাই টাওয়ার ১ দখল করে, এবং টাওয়ার বি-তে ব্যক্তিগত আবাসে হোটেল থেকে নির্দিষ্ট কিছু পরিষেবার প্রবেশাধিকার রয়েছে।
প্রকল্পটির আনুষ্ঠানিক নামকরণ ২০১৫ সালে থ্রি সিক্সটি ওয়েস্ট করা হয়েছিল।
ফতোরদা স্টেডিয়াম
ফতোরদা স্টেডিয়াম মারগাও এর তথা রাজ্যের প্রধান স্টেডিয়াম। মূলত ফুটবল খেলার জন্য এটি ব্যবহার করা হয়। এই স্টেডিয়ামটি ইন্টারন্যাশনাল ফুটবল আয়োজন করার পাশাপাশি ক্রিকেট ম্যাচও আয়োজন করেছে। এটা গোয়ার একমাত্র ইন্টারন্যাশনাল স্টেডিয়াম এবং এর দর্শকাসন ১৯,০০০। ক্রিকেটে এটি ৯ টি একদিনের আন্তর্জাতিক আয়োজন করেছে। এই স্টেডিয়ামটি তৈরি হয়েছিলো ১৯৮৯ সালে এবং এটি এখন স্পোর্টস অথরিটি অফ গোয়া দ্বারা পরিচালিত হয়। ২০২০–২১ ইন্ডিয়ান সুপার লীগ মরসুম এ করোনা মহামারীর জন্য এই স্টেডিয়ামটি মোহনবাগান সুপার জায়ান্ট, বেঙ্গালুরু এফসি এমনকি এফসি গোয়া এরও হোম স্টেডিয়াম হিসেবে ব্যবহৃত হচ্ছে।
১৯৯৯ সাফ গোল্ড কাপ
১৯৯৯ সালে টুর্নামেন্টের মূল ভেন্যু হিসেবে ব্যবহৃত হয়।
২০১৬ এএফসি অনূর্ধ্ব-১৬ চ্যাম্পিয়নশিপ
২০১৬ সালে টুর্নামেন্টের মূল ভেন্যু হিসেবে ব্যবহৃত হয়।
২০১৯ এএফসি এশিয়ান কাপ বাছাইপর্ব
এই মাঠে ভারত জাতীয় ফুটবল দল-এর একটি ঘরের ম্যাচ অনুষ্ঠিত হয় মায়ানমার-এর বিরুদ্ধে । ম্যাচটি অমীমাংসিত শেষ হয়।
মারিয়া অস্পেন্‌স্কায়া
মারিয়া আলেকসেয়েভ্‌না অস্পেন্‌স্কায়া (রুশ: Мария Алeкceeвнa Успенская; ২৯ জুলাই ১৮৭৬ – ৩ ডিসেম্বর ১৯৪৯) ছিলেন একজন রুশ অভিনেত্রী ও অভিনয়ের শিক্ষক। তিনি তরুণী হিসেবে রাশিয়া মঞ্চ অভিনেত্রী হিসেবে এবং বয়োজ্যেষ্ঠ নারী হিসেবে হলিউডের চলচ্চিত্রে সফলতা অর্জন করেন। তিনি ডডসওয়ার্থ (১৯৩৬) ও লাভ অ্যাফেয়ার (১৯৩৯) চলচ্চিত্রে অভিনয় করে দুইবার শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং কনকোয়েস্ট (১৯৩৭) চলচ্চিত্রে অভিনয় করে ন্যাশনাল বোর্ড অব রিভিউ পুরস্কার অর্জন করেন।
প্রারম্ভিক জীবন
অস্পেন্‌স্কায়া ১৮৭৬ সালের ২৯শে জুলাই রুশ সাম্রাজ্যের তুলা শহরে জন্মগ্রহণ করেন। তিনি পোল্যান্ডের ওয়ারশতে গান এবং মস্কোতে অভিনয় বিষয়ে পড়াশোনা করেন। তিনি বিশ্ববিখ্যাত মস্কো শিল্পকলা থিয়েটারের ফার্স্ট স্টুডিওর প্রতিষ্ঠাতা সদস্য। সেখানে তিনি কনস্তান্তিন স্তানিস্লাভ্‌স্কি ও তার সহকারী লেওপল্ড সুলেরঝিৎস্কির অধীনে অভিনয়ের প্রশিক্ষণ লাভ করেন।
কর্মজীবন
মস্কো শিল্পকলা থিয়েটার ইউরোপ জুড়ে সফর করে এবং ১৯২২ সালে নিউ ইয়র্ক সিটিতে পৌঁছালে অস্পেন্‌স্কায়া সেখানে থাকার সিদ্ধান্ত নেন। তিনি পরবর্তী দশকে নিয়মিত ব্রডওয়ে মঞ্চে অভিনয় করেন। তিনি আমেরিকান ল্যাবরটরি থিয়েটারে অভিনয়ের শিক্ষাদান করতেন। ১৯২৯ সালে তার মস্কো শিল্পকলা থিয়েটারের সহকর্মী রিচার্ড বলেস্লাভ্‌স্কিকে নিয়ে তিনি নিউ ইয়র্ক সিটিতে স্কুল অব ড্রামাটিক আর্ট প্রতিষ্ঠা করেন। এই সময়ে এই স্কুলে তার একজন শিক্ষার্থী ছিলেন সেসময়ে অপরিচিত কিশোরী ও পরবর্তী কালে অস্কার বিজয়ী অভিনেত্রী অ্যান ব্যাক্সটার।
অস্পেন্‌স্কায়া কয়েকটি রুশ নির্বাক চলচ্চিত্রে অভিনয় করলেও তার স্কুলের আর্থিক সমস্যা না আসা পর্যন্ত হলিউড থেকে দূরে ছিলেন। ১৯৩০-এর দশকের পপুলার সং ম্যাগাজিনের বিজ্ঞাপন অনুসারে এই সময়ে তিনি লস অ্যাঞ্জেলেসের ভাইন স্ট্রিটে মারিয়া অস্পেন্‌স্কায়া স্কুল অব ড্যান্স চালু করেন। তার শিক্ষার্থীদের মধ্যে উল্লেখযোগ্য ছিলেন ডিজনির স্নো হোয়াইটের মডেল মার্জ চ্যাম্পিয়ন।
থাম্ব|180px|ডান|[[কনকোয়েস্ট (১৯৩৭-এর চলচ্চিত্র)|কনকোয়েস্ট (১৯৩৭) চলচ্চিত্রে অস্পেন্‌স্কায়া (বামে) ও গ্রেটা গার্বো।]] তার রুশ বাচনভঙ্গি সত্ত্বেও তিনি হলিউডের চলচ্চিত্রে কাজের সুযোগ পান এবং বিভিন্ন ইউরোপীয় চরিত্রে অভিনয় করেন। তার অভিনীত প্রথম হলিউডের চলচ্চিত্র হল ডডসওয়ার্থ (১৯৩৬), এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এটি ছিল সবচেয়ে কম সময় পর্দায় উপস্থিত থেকেও অস্কারের মনোনয়ন অর্জন। পরের বছর তিনি কনকোয়েস্ট (১৯৩৭) চলচ্চিত্রে অভিনয় করে শ্রেষ্ঠ অভিনয়ের জন্য ন্যাশনাল বোর্ড অব রিভিউ পুরস্কার অর্জন করেন। লাভ অ্যাফেয়ার (১৯৩৯) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে তার দ্বিতীয় একাডেমি পুরস্কারের মনোনয়ন লাভ করেন।
তিনি ভীতিপ্রদ চলচ্চিত্র দ্য উল্‌ফ ম্যান (১৯৪১) ও ফ্রাঙ্কেস্টাইন মিটস দ্য উল্‌ফ ম্যান (১৯৪৩)-এ বৃদ্ধ যাযাবর ভবিষ্যদ্বক্তা মালেভা চরিত্রে অভিনয় করেন। তার অন্যান্য চলচ্চিত্রগুলো হল দ্য রেইন্স কেম (১৯৩৯), ওয়াটারলু ব্রিজ (১৯৪০), বিয়ন্ড টুমরো (১৯৪০), ড্যান্স, গার্ল, ড্যান্স (১৯৪০), দ্য মর্টাল স্টর্ম (১৯৪০), ডক্টর এরলিখ্‌স ম্যাজিক বুলেট (১৯৪০), এবং কিংস রো (১৯৪২)। তার অভিনীত সর্বশেষ চলচ্চিত্র হল আ কিস ইন দ্য ডার্ক (১৯৪৯)
মৃত্যু
অস্পেন্‌স্কায়া স্ট্রোকে আক্রান্ত হয়ে এবং বাড়িতে আগুন লাগার পর গায়ে আগুন লেগে মারাত্মকভাবে আহত হয়ে ১৯৪৯ সালের ৩রা ডিসেম্বর ৭৩ বছর বয়সে মৃত্যুবরণ করেন। তাকে গ্লেনডেলের ফরেস্ট লন মেমোরিয়াল পার্ক সেমেটারিতে সমাহিত করা হয়।
আমেরিকান উল্কা সোসাইটি
আমেরিকান মিটিওর সোসাইটি লিমিটেড ( AMS ) হল একটি অলাভজনক বৈজ্ঞানিক সংস্থা যা উল্কা জ্যোতির্বিদ্যার ক্ষেত্রে আগ্রহী অপেশাদার এবং পেশাদার জ্যোতির্বিজ্ঞানীদের গবেষণা কার্যক্রমকে অনুপ্রাণিত এবং সমর্থন করার জন্য প্রতিষ্ঠিত। এর সহযোগীরা উল্কা, উল্কাবৃষ্টি, মেটেওরিক ফায়ারবল এবং উল্কা সংশ্লিষ্ট ঘটনা পর্যবেক্ষণ করে, তদারকি করে, তথ্য সংগ্রহ করে, অধ্যয়ন করে এবং রিপোর্ট তৈরি করে।
১৯১১ সালে সমাজটি লিয়েন্ডার ম্যাককরমিক অবজারভেটরির চার্লস পি অলিভিয়ার দ্বারা প্রতিষ্ঠিত হয়েছিল। প্রাথমিক তালিকাভুক্তি ছিল পনের জন সদস্য। তারা ডঃ অলিভিয়ার চিঠির মাধ্যমে নিয়োগ করেছিলেন। সদস্যদের পর্যবেক্ষণের উপর ভিত্তি করে প্রথম গবেষণাপত্রটি ১৯১২ সালে অ্যাস্ট্রোনমিক্যাল জার্নালে প্রকাশিত হয়েছিল, যেখানে η অ্যাকোয়ারিড উল্কা ঝরনা বর্ণনা করা হয়েছিল। ১৯২৬ সালে, ড. অলিভিয়ার "মাসিক নোটস" শিরোনামে জনপ্রিয় জ্যোতির্বিদ্যা ম্যাগাজিনে প্রায় মাসিক ভিত্তিতে সমাজ থেকে উল্কার নোট প্রকাশ করতে শুরু করেন। এটি তার সম্পাদক কারভিন এইচ. গিংরিচের মৃত্যু পর্যন্ত অব্যাহত ছিল।
১৯৩২ সালের কিছু আগে, ড. অলিভিয়ার সমাজের জন্য তথ্য সংগ্রহের সুবিধার্থে আঞ্চলিক পরিচালক নিয়োগ শুরু করেন। ১৯৩২ সালে প্রশান্ত মহাসাগরীয় উত্তর-পশ্চিম অঞ্চলে একজন পরিচালক নিয়োগ করা হয়েছিল। শুরুতে এটি ওয়াশিংটন এবং ওরেগন রাজ্যের অন্তর্ভুক্ত ছিল, কিন্তু পরে কানাডার পশ্চিমাঞ্চলীয় প্রদেশ প্লাস আইডাহো এবং মন্টানা অন্তর্ভুক্ত করে। ১৯৩৮ সালে, কানাডিয়ান প্রদেশগুলিকে সমাজ থেকে প্রত্যাহার করা হয়েছিল, যখন ক্যালিফোর্নিয়া যুক্ত হয়েছিল। এই পশ্চিম বিভাগের সদর দপ্তর ছিল ইউজিনের ওরেগন বিশ্ববিদ্যালয়ে ।
১৯৬০ সালে, ডঃ অলিভিয়ার ১৯০১ থেকে ১৯৫৮ সাল পর্যন্ত সোসাইটির সদস্যদের দ্বারা সংগৃহীত তথ্যের উপর ভিত্তি করে ঘন্টায় উল্কার হারের প্রথম সূচি প্রকাশ করেন। দ্বিতীয় ক্যাটালগটি ১৯৬৫ সালে প্রকাশিত হয়েছিল, যাতে ১৯৬৩ পর্যন্ত ডেটা অন্তর্ভুক্ত ছিল
১৯৭০ এর দশকের শেষের দিকে, ডেভিড মেইসেল সোসাইটির নির্বাহী পরিচালক হন। সোসাইটির সদর দপ্তর নিউ ইয়র্কের জেনেসিওতে স্থানান্তরিত হয়। রেডিও উল্কা অধ্যয়ন ও উল্কার স্পেকট্রোস্কোপি অন্তর্ভুক্ত করার জন্য সোসাইটি গবেষণাকে প্রসারিত করা হয়েছিল।
সোসাইটি ত্রৈমাসিকভাবে পর্যবেক্ষণ এবং বৈজ্ঞানিক ব্যাখ্যা প্রকাশ করে মেটিওর ট্রেইল জার্নালে, দ্য জার্নাল অফ আমেরিকান মিটিওর সোসাইটিতে । প্রতি বছর একবার তারা আমেরিকান মিটিওর সোসাইটি অ্যাওয়ার্ড দেয় এমন একজন ব্যক্তিকে যিনি উল্কা নিয়ে গবেষণায় উল্লেখযোগ্য অবদান রেখেছেন। তারা SUNY-Geneseo-এর একজন ছাত্রকে বার্ষিক গবেষণা অনুদান প্রদান করে যে উল্কা গবেষণায় বা আমেরিকান উল্কা সোসাইটিতে অবদান রেখেছে।
আজিজনগর ইউনিয়ন
আয়তন
আজিজনগর ইউনিয়নের আয়তন ২৩,৬৮০ একর (৯৫.৮৩ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী আজিজনগর ইউনিয়নের মোট জনসংখ্যা ১০,৫৭৪ জন। এর মধ্যে পুরুষ ৫,৪২০ জন এবং মহিলা ৫,১৫৪ জন। মোট পরিবার ২,৩৬৮টি।
অবস্থান ও সীমানা
লামা উপজেলার উত্তর-পশ্চিমাংশে আজিজনগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩০ কিলোমিটার। এ ইউনিয়নের পূর্বে সরই ইউনিয়ন ও ফাইতং ইউনিয়ন; দক্ষিণে ফাইতং ইউনিয়ন, কক্সবাজার জেলার চকরিয়া উপজেলার কাকারা ইউনিয়ন ও কৈয়ারবিল ইউনিয়ন; পশ্চিমে কক্সবাজার জেলার চকরিয়া উপজেলার বড়ইতলী ইউনিয়ন ও হারবাং ইউনিয়ন এবং উত্তরে চট্টগ্রাম জেলার লোহাগাড়া উপজেলার চুনতি ইউনিয়ন অবস্থিত।
প্রশাসনিক কাঠামো
আজিজনগর ইউনিয়ন লামা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী আজিজনগর ইউনিয়নের সাক্ষরতার হার ৪৬.৪%। এ ইউনিয়নে ১টি স্কুল এন্ড কলেজ, ১টি দাখিল মাদ্রাসা ও ৬টি প্রাথমিক বিদ্যালয় রয়েছে।
যোগাযোগ ব্যবস্থা
আজিজনগর ইউনিয়নে যোগাযোগের প্রধান সড়ক হল লামা-হারবাং সড়ক। প্রধান যোগাযোগ মাধ্যম জীপগাড়ি।
হাট-বাজার
আজিজনগর ইউনিয়নের প্রধান হাট-বাজার হল আজিজনগর বাজার।
হুডিক্সভলস টিডনিং
হুডিক্সভলস টিডনিং একটি সুইডীয় স্থানীয় পত্রিকা, যা হুডিক্সভাল, সুইডেনে প্রকাশিত হয়।
ইতিহাস এবং প্রোফাইল
১৯৯৮ সালে হুডিক্সভলস টিডনিং ১৭,৬০০ অনুলিপি বিক্রয় করেছিল।
ফুটবল ক্লাব জিরোঁদেঁ দে বর্দো
ফুটবল ক্লাব দে জিরোঁদেঁ দে বর্দো (সাধারণত জিরোঁদেঁ দে বর্দো অথবা শুধুমাত্র বর্দো নামে পরিচিত) হচ্ছে নুভেল আকিতেনের বর্দো ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৮৮১ সালে একটি বহু-ক্রীড়া ভিত্তিক ক্লাব হিসেবে প্রতিষ্ঠিত হয়েছে। জিরোঁদেঁ দে বর্দো তাদের সকল হোম ম্যাচ বর্দোর নুভু স্তাদ দে বর্দোয় খেলে থাকে; যার ধারণক্ষমতা হচ্ছে ৪২,১১৫। বর্তমানে এই ক্লাবের ম্যানেজারের দায়িত্ব পালন করছেন জঁ-লুই গাসে এবং সভাপতির দায়িত্ব পালন করছেন মার্কিন ব্যবসায়ী জোসেফ ডাগ্রোসা। ফরাসি রক্ষণভাগের খেলোয়াড় লরঁ কশেলনি এই ক্লাবের অধিনায়কের দায়িত্ব পালন করছেন।
বর্তমান এই ক্লাবটি ফরাসি ফুটবলের অন্যতম সফল একটি ক্লাব। এপর্যন্ত মোঁপালিয়ে ৪টি কুপ দে ফ্রান্স, ৩টি কুপ দে লা লীগ এবং ৩টি ট্রফি দে চ্যাম্পিয়নস শিরোপা জয়লাভ করেছে। বর্দো ১৯৯৬ সালে উয়েফা কাপের কাপ ফাইনালে পৌঁছেছিল। প্রতিষ্ঠার শুরুর প্রথম বছর থেকেই এই ক্লাবটি স্তাদ শাবান-দেলমাস স্টেডিয়ামটি ব্যবহার করেছে।
ঘরোয়া
উৎস:
আন্তর্জাতিক
উৎস:
চলচ্চিত্রনির্মাণ
চলচ্চিত্রনির্মাণ (চলচ্চিত্র নির্মাণ) হল চলচ্চিত্র নির্মাণের কৌশল। চলচ্চিত্র নির্মাণে কয়েকটি ধাপ রয়েছে, যেমন প্রারম্ভিক কাহিনী বা ধারণার উন্নয়নের পরে চিত্রনাট্য রচনা, অভিনয়শিল্পী নির্বাচন, চিত্রগ্রহণ, শব্দগ্রহণ, চলচ্চিত্র সম্পাদনা ও চলচ্চিত্র প্রদর্শন। চলচ্চিত্র প্রদর্শন চলচ্চিত্র নির্মাণের শেষ ধাপ। এই ধাপে চলচ্চিত্র মুক্তি ও প্রদর্শনীর মাধ্যমে দর্শকদের সামনে নির্মিত চলচ্চিত্রটি পেশ করা হয়। বিশ্বের বিভিন্ন স্থানে অর্থনৈতিক, সামাজিক ও রাজনৈতিকসহ বিভিন্ন বিষয়ের উপর চলচ্চিত্র নির্মিত হয়ে থেকে। এতে বিভিন্ন ধরনের প্রযুক্তি ও পদ্ধতি অবলম্বন করা হয়। সাধারণত একটি চলচ্চিত্র নির্মাণে অনেক সংখ্যক লোকবল ও কয়েক মাস থেকে কয়েক বছর পর্যন্ত সময় লাগে।
নির্মাণের ধাপ
চলচ্চিত্র নির্মাণে পাঁচটি ধাপ রয়েছে:
উন্নয়ন
এই ধাপে চলচ্চিত্র প্রযোজক চলচ্চিত্রের কাহিনী নির্বাচন করে। কাহিনী বই, নাটক, অন্য চলচ্চিত্র, সত্য ঘটনা অবলম্বনে, ভিডিও গেম, কমিক বই, গ্রাফিক উপন্যাস বা মৌলিক ধারণা থেকে গৃহীত হতে পারে। মূল বিষয়বস্তু ঠিক করার পর প্রযোজক লেখককে দিয়ে কাহিনী লেখান, যেখানে গল্পকে নাটকীয়ভাবে উপস্থাপনের উপযুক্ত করে তোলা হয়। এতে গল্প, ভাব, চরিত্র ও সংলাপ যুক্ত করা হয়।
পরে চিত্রনাট্যকার কিছু সময় নিয়ে গল্প উপযোগী চিত্রনাট্য লিখেন। চিত্রনাট্যকার নাটকীয়তা প্রদান, চরিত্রায়ণ, সংলাপ, ও সর্বোপরি একটি কাঠামো দাড় করানোর জন্য কাহিনী কয়েকবার পুনঃলিখন করে থাকেন। প্রযোজক অবশ্য এই ধাপগুলো বাদ দিতেও পারেন। চিত্রনাট্য লেখার পর প্রারম্ভিক পর্যায়ে বাজার সম্পর্কে ধারণা লাভের জন্য পরিবেশকের সাথে যোগাযোগ করা হয়। কারণ সব চলচ্চিত্র প্রেক্ষাগৃহ থেকে আয় দিয়ে লাভ করতে পারে না, ফলে তার হোম ভিডিও মুক্তিতেও মনযোগী হয়।
অ্যানিমেটেড চলচ্চিত্রের উন্নয়ন কিছুটা ভিন্ন হয়ে থাকে। এক্ষেত্রে পরিচালক নিজেই চলচ্চিত্রের গল্প তৈরি করে এবং প্রযোজককে তা বর্ণনা করে এবং এতে কোন চিত্রনাট্যের পান্ডুলিপি তৈরি করা হয় না। তবে যদি চলচ্চিত্রের আরও উন্নয়ন ও প্রাক-নির্মাণের প্রয়োজন হলে চিত্রনাট্য লেখার জন্য একজন চিত্রনাট্যকার নিয়োগ করা হয়।
প্রাক-নির্মাণ
প্রাক-নির্মাণকালে চলচ্চিত্র নির্মাণের সকল ধাপ সতর্কতার সাথে পরিকল্পনা করা হয়। প্রযোজনা সংস্থা ও প্রযোজনা অফিস প্রতিষ্ঠা করা হয়। পরিচালক চলচ্চিত্রের প্রাক-দৃশ্যায়ন করে অথবা চিত্রশিল্পীর মাধ্যমে স্টোরিবোর্ড তৈরি করা হয়। নির্মাণ ব্যয় নির্ধারণ করা হয়। বড় ধরনের নির্মাণের ক্ষেত্রে কোন দুর্ঘটনা থেকে ক্ষতিপূরণ লাভের আশায় অনেক সময় বীমাও করা হয়।
প্রাক-নির্মাণকালে নিম্নোক্ত কলাকুশলীরা প্রধান ভূমিকা রাখে:
নির্মাণ
এই ধাপে ভিডিও নির্মাণ বা চলচ্চিত্র নির্মাণের জন্য চিত্রগ্রহণ শুরু হয়। অনেক ধরনের কলাকুশলী, যেমন স্বত্বাধিকারী, কাহিনী বিন্যাসকারী, সহকারী পরিচালক, স্থিরচিত্রগ্রাহক, চিত্র সম্পাদক, ও শব্দ সম্পাদক নিয়োগ করা হয়। চলচ্চিত্র নির্মাণে এগুলো সবচেয়ে বেশি ব্যবহৃত কার্যাবলী; প্রযোজনা অফিসে আরও কোন দায়িত্ব থাকলে তা বণ্টন করে দেওয়া হয়।
কোন নির্দিষ্ট দিনে চিত্র ধারণ শুরু হয় সাধারণত অভিনয়শিল্পীদের সেটে আসার পর। ভিন্ন ভিন্ন অভিনয়শিল্পীর সেটে আসার সময় ভিন্ন হয়ে থাকে। কিন্তু তার আগেই সেট নির্মাণ, রুপসজ্জা, আলোকসজ্জা করা হয়ে থাকে। গ্রিপ, বৈদ্যুতিক ও নির্মাণ পরিকল্পনাকারীরা সাধারণত ক্যামেরা ও শব্দ বিভাগের আগে কাজ শুরু করে।
নির্মাণ-পরবর্তী কাল
এপর্যায়ে ধারণকৃত ভিডিও একত্রীত ও সম্পাদনা করা হয়। নির্মাণকালে ধারণকৃত শব্দ সম্পাদনা করা হয় এবং সঙ্গীতের সুর করা ও সঙ্গীত ধারণ করা হয়। কম্পিউটার গ্রাফিক কোন দৃশ্য থাকলে তা যোগ করা হয়। সবশেষে সব ধরনের শব্দ মিশ্রণ করা হয়।
পরিবেশনা
চলচ্চিত্র নির্মাণের সর্বশেষ ধাপ হল প্রেক্ষাগৃহে চলচ্চিত্র মুক্তি দেওয়া। কিছু চলচ্চিত্র বিভিন্ন চলচ্চিত্র উৎসবে প্রদর্শিত হয় এবং রোডশোতে প্রদর্শিত হয়। পাশাপাশি ডিভিডি, ভিসিডি, ভিএইচএস, ব্লু-রে ডিস্ক ও সরাসরি ডিজিটাল মিডিয়া ডাউনলোডের সুযোগ থাকে।
স্বাধীন চলচ্চিত্র নির্মাণ
মূলধারার চলচ্চিত্র নির্মাণের বাইরে চলচ্চিত্র নির্মাণ হল স্বাধীন চলচ্চিত্র নির্মাণ। চলচ্চিত্র নির্মাতা চিত্রগ্রহণের পর কোন প্রযোজনা অফিসে না গিয়ে নিজের কম্পিউটারে চলচ্চিত্র সম্পাদনা, শব্দ ও সঙ্গীত সংযোজন ও মিশ্রণ করে থাকে।